1. ------IND- 2018 0211 LV- BG- ------ 20180524 --- --- PROJET

# *ПРОЕКТ*

**МИНИСТЕРСКИ СЪВЕТ НА РЕПУБЛИКА ЛАТВИЯ**

[ден] [месец] 2018 г. Наредба №

Рига (Протокол № . .член [TBC])

**Процедура за определяне на статута на отпадъка на каучук, получен от излезли от употреба гуми**

Издаден в съответствие с   
член 6, параграф 11  
от Законодателство относно управлението на отпадъците

1. С наредбата се формулира процедурата за определяне на статута на отпадъка на каучук, получен от излезли от употреба гуми.
2. По смисъла на настоящата наредба, като вторична суровина се счита каучук, получен от излезли от употреба гуми чрез начупване, натрошаване, раздробяване, нарязване или пелетизиране, ако след обработката на гумите този материал е предназначен за продажба на пазара за допълнителна употреба, със или без свързващи вещества, и отговаря на всички критерии, упоменати в приложение 1 към настоящата наредба.
3. Следните суровини могат да бъдат получени от излезли от употреба гуми:
   1. каучуков прах: каучук, получен от натрошаването на излезли от употреба гуми на частици от до 0,8 mm;
   2. каучукови топчета: каучук, получен от пелетизиране на излезли от употреба гуми на частици с размер 0,9—20 mm;
   3. каучуков мулч: каучук, получен от натрошаване, раздробяване или нарязване на излезли от употреба гуми на неправилно оформени частици с размер 10—50 mm. Позволено е примесване с текстилни изделия;
   4. раздробен каучук: каучук, получен от натрошаване, раздробяване или нарязване на излезли от употреба гуми на неправилно оформени частици с размер основно между 50 и 300 mm. Позволено е примесване с метални жици и текстилни изделия;
   5. каучукови изрезки: каучук, получен от натрошаване, раздробяване или нарязване на излезли от употреба гуми на неправилно оформени частици с размер основно между 300 до 500 mm. Позволено е примесване с метални жици и текстилни изделия.
4. Каучукът няма да бъде считан за вторична суровина, а ще бъде разглеждан като отпадък, ако се използва за следните цели:
   1. изгаряне с или без оползотворяването на енергия;
   2. пиролиза, плазмолиза, газификация и подобни технологични процеси, при които се променят физичните или химични свойства на каучука;
   3. депониране в депа за отпадъци или съхранение за повече от 1 година.
5. Лицето, което обработва излезли от употреба гуми, трябва да гарантира следното:
   1. за всяка партида вторични суровини се попълва декларация, която показва, че вторичните суровини отговарят на критериите за край на отпадъка, определени в приложение 1 към настоящата наредба, в съответствие с приложение 2 към нея (наричана по-нататък „декларация за съответствие“);
   2. воденето на документация за рециклируеми излезли от употреба гуми се извършва съгласно приложимите правила и наредби в официалните формуляри за статистика в областта на околната среда;
   3. по време на транспортирането, всяка партида вторични суровини се придружава от копие на твърд носител на декларацията за съответствие, което позволява на Държавната служба по околната среда на Република Латвия да изисква от лицето, което обработва излезли от употреба гуми, да представи оригиналното копие на декларацията за съответствие.
6. Лицето, което обработва излезли от употреба гуми, трябва да съхранява декларацията за съответствие 5 години след датата на нейното издаване и да я представи при поискване на компетентните органи, отговорни за управлението на отпадъци, в рамките на 10 работни дни.
7. Декларацията за съответствие трябва да бъде изготвена в електронен формат съгласно правилата и наредбите относно електронните документи.
8. Лицето, което обработва излезли от употреба гуми, трябва да приложи към всяка партида вторични суровини техническите спецификации на продукта.
9. Лицето, отговорно за вноса на вторични суровини в Латвия, трябва да гарантира, че лицето, което обработва излезли от употреба гуми, е приложило към всяка партида вторични суровини декларация с информация относно физичните и химични свойства на пратката, както и данни за лицето, което обработва излезли от употреба гуми.
10. Лицето, отговорно за вноса на вторични суровини в Латвия, трябва да съхранява декларацията, упомената в параграф 9 от настоящата наредба, 5 години след датата на нейното изготвяне и трябва да я представи при поискване на компетентните органи, отговорни за управлението на отпадъци, в рамките на 10 дни.
11. Лицето, което обработва излезли от употреба гуми, трябва да въведе система за управление на качеството, за да гарантира проследимост на обработката на отпадъчни гуми. Лицето, което обработва излезли от употреба гуми, трябва да спазва изискванията на купувача на вторични суровини по отношение на качеството и физичните и химични свойства на вторичните суровини.
12. Системата за управление на качеството трябва да включва подробно описание на обработката на излезли от употреба гуми, както следва:
    1. описание на мониторинга за качество на обработката на излезли от употреба гуми, в съответствие с приложение 1 към настоящата наредба;
    2. използвани методи за вземане на проби, физични и химични тестове на пробите, етикетиране на вторични суровини, описание на процесите по опаковане и съхранение;
    3. критерии за съответствие и отхвърляне за излезли от употреба гуми, типове контролни мерки за оценка на излезли от употреба гуми за съответствие и начини, по които се документират резултатите от контролните мерки;
    4. описание на целия цикъл на обработка на излезли от употреба гуми, включително последващото управление и съхранение на генерираните отпадъци, и информация относно потенциалната продажба на вторичните суровини;
    5. критерии за съответствие на качеството на вторичните суровини и критерии за самоконтрол, в съответствие с приложение 1 към настоящата наредба;
    6. списък със служителите на лицето, обработващо отпадъчни гуми, които са отговорни за всеки етап от обработката на излезли от употреба гуми;
    7. потенциален обем на обработката на излезли от употреба гуми.
13. Лицето, което обработва излезли от употреба гуми, трябва да съхранява информацията, свързана с обработката на излезли от употреба гуми, определена в параграф 12 от настоящата наредба, 5 години след приемането на съответната партида вторични материали.
14. Лицето, което обработва излезли от употреба гуми, трябва да извършва проверка на системата за управление на качеството всяка година, а също така и когато са направени значителни промени по технологичните процеси на вторичните суровини, или когато физичните и химични свойства на вторичните суровини са модифицирани.
15. След писмена заявка от компетентните органи, отговарящи за управлението на отпадъците, лицето, което обработва излезли от употреба гуми или лицето, което отговаря за вноса на вторични суровини в Латвия, трябва да предостави достъп до всички зони, помещения и документи, свързани с обработката и съхранението на излезли от употреба гуми, за да бъдат оценени за съответствие с изискванията, определени в настоящата наредба.
16. Лицето, което обработва излезли от употреба гуми, трябва да информира купувача на вторични суровини, че излезлите от употреба гуми са обработени съгласно система за управление на качеството.
17. Ако след вноса на каучук, получен от излезли от употреба гуми от трети държави, компетентните органи на държавата на изпращане и държавата по местоназначение не могат да се споразумеят относно класификацията на каучука, ще бъде приложен член 28, параграф 1 от Регламент (ЕО) № 1013/2006 на Европейския парламент и на Съвета от 14 юни 2006 г. относно превози на отпадъци.

Приложение 1  
към Наредба № .....   
на министерски съвет  
от [ден] [месец] 2018 г.

**Критерии за край на отпадъка за каучук, получен от излезли от употреба гуми**

|  |  |
| --- | --- |
| Критерии за край на отпадъка | Критерии за самоконтрол |
| 1. Изисквания за качество за каучук, получен от излезли от употреба гуми чрез механична обработка:    1. не съдържа опасните свойства, упоменати в Регламент (ЕС) № 1357/2014 на Комисията от 18 декември 2014 г. за замяна на приложение III към Директива 2008/98/ЕО на Европейския парламент и на Съвета относно отпадъците и за отмяна на определени директиви, и не надвишава границите на концентрация, определени в приложение IV към Регламент (ЕО) № 850/2004 на Европейския парламент и на Съвета от 29 април 2004 г. относно устойчивите органични замърсители и за изменение на Директива 79/117/ЕИО;    2. отговаря на ограниченията на член 50 от приложение XVII към Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикалите, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията;    3. не съдържа значително количество масла и смазки;    4. фракционирането и количественото определяне са извършени според тип/размер. | Качеството на каучука трябва да бъде оценено:   * чрез визуална проверка, * физични и химични свойства: чрез доклади от лабораторни тестове, включително тези, обхванати от техническите спецификации на купувачите на вторични суровини. При молба от купувача на вторичните суровини могат да бъдат извършени други лабораторни тестове, в съответствие с допълнителните спецификации на купувача на вторичните суровини.   За всеки тип вторична суровина, получена от излезли от употреба гуми, следва да бъде извършено тестване на представителни проби.  Представителните проби трябва да бъдат получени според процедурата по вземане на проби, обхваната от и описана подробно като част от системата за управление на качеството (използвани методи за вземане на проби, честота на вземането на проби, размер, типове и брой проби, статистически анализ и др.).  Физичните и химични свойства ще бъдат тествани в лаборатория.  Критериите за съответствие на вторичните суровини, определени в параграф 1 на приложението, ще бъдат представени и описани в рамките на оперативната система за управление на качеството. |
| 1. Изисквания за рециклиране на отпадъци във вторични суровини:    1. могат да бъдат използвани единствено излезли от употреба гуми, съответстващи на класификацията за отпадъци и свойствата на опасни отпадъци, както е определено в правилата и наредбите;    2. не могат да се използват излезли от употреба гуми, замърсени с опасни вещества или опасни отпадъци. | Качеството на каучука трябва да бъде оценено чрез визуална проверка.  Количествата получени и обработени излезли от употреба гуми трябва да се документира съгласно приложимите правила и наредби в официалните формуляри за статистика в областта на околната среда. |
| 1. Излезлите от употреба гуми трябва да бъдат обработени, както следва:   3.1. чужди обекти като камъни, метални частици и отломки трябва да се премахват;  3.2. използваните методи и процеси не бива да имат вредно въздействие върху околната среда;  3.3. Правилата и наредбите, регулиращи управлението и обработката на отпадъците, трябва да бъдат спазвани. | Гумите трябва да се почистват машинно или ръчно. |

Приложение 2  
към Наредба № ....   
на министерски съвет  
от [ден] [месец] 2018 г.

**Декларация за удостоверяване, че вторичните суровини отговарят на критериите за край на отпадъка**

|  |  |
| --- | --- |
| 1. | Данни за лицето, което обработва излезли от употреба гуми: |
| Име на юридическото лице:  Регистрационен №: |
| Физически адрес: |
| Седалище: |
| Лице за връзка: |
| Телефон: |
| Електронна поща: |
| 2. | Техническите изисквания, определени в техническата спецификация на купувача на вторичните суровини, включително състав, размер, примеси, физични и химични свойства и др. (моля, посочете техническите изисквания):  Вторичните суровини, получени от излезли от употреба гуми, отговарят на изискванията, определени в техническите спецификации. |
| 3. | Размер на пратката в kg: |
| 4. | Вторичните суровини, получени от излезли от употреба гуми, отговарят на критериите за край на отпадъка.\* |
| 5. | Лицето, което обработва излезли от употреба гуми, работи в съответствие със системата за управление на качеството. |
| 6. | Вторичните суровини, включени в пратката, са предназначени само да директна употреба (моля, укажете предвидената употреба): \_\_\_\_\_\_\_\_\_\_\_\_\_\_\_\_\_\_ |
| 7. | Декларация на лицето, което обработва излезли от употреба гуми:  С настоящото потвърждавам, че информацията в декларацията е пълна и точна. |
| 8. | Друга информация: |
| 9. | Представител на икономическия оператор   * Пълно име:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ * Длъжност, подпис:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Дата: |
| Подпис: |

*\* Критериите са определени в приложение 1 към Наредба № \_\_\_\_ на министерския съвет от [ден] [месец] 2018 г. относно процедурата за определяне на статута на отпадъка на каучук, получен от излезли от употреба гуми, и са част от системата за управление на качеството за излезли от употреба гуми на лицето, което ги обработва.*